ml en en en en en en en en en en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en en ml ml en ml ml ml en ml en en en en en en en en en en en en en en en en en en en en en en en en it ml ml en en
മദ്രാസിലെ മോന്‍: തടവറയില്‍ നിന്നു സ്വതന്ത്രനായ ക്രിസ്തുവിന്റെ അടിമ
AG India News, pentecostal news malayalam articles, gmnewsonline, goodnewsweekly divyavartha
കാലഘട്ടത്തിന്റെ പ്രത്യേകത കൊണ്ടോ, എണ്ണത്തിലെ പെരുപ്പംകൊണ്ടോ എന്നറിയില്ല ഇന്ന് കൂറ്റകൃത്യങ്ങളും കൊലപാതകം പോലും വാര്‍ത്തകള്‍ അല്ലാതായിരിക്കുന്നു.!
എന്നാല്‍ ഇന്നത്തെ സ്ഥിതിവിശേഷം സംജാതമാകുന്നതിന മുമ്പ്, മലയാളക്കര ആവര്‍ത്തിച്ചു ചര്‍ച്ച ചെയ്ത കുപ്രസിദ്ധമായ കൊലക്കേസാണ് കരിക്കന്‍വില്ല കൊലക്കേസ്.
തിരുവല്ല കരിക്കന്‍ വില്ലയിലെ താമസക്കാരായിരുന്ന ജോര്‍ജ് – റേച്ചല്‍ ദമ്പതികള്‍ കൊല്ലപ്പെട്ടത് 1980 ഒക്‌ടോബര്‍ ആറിനായിരുന്നു.
പിറ്റേന്ന് രാവിലെ ഏകദേശം ഏഴരയോടെ കരിക്കന്‍ വില്ലയിലെ സഹായിയായ ഗൗരിയമ്മ പതിവുപോലെ എത്തുമ്പോള്‍ പതിവിനു വിപരീതമായ അന്തരീക്ഷമാണ് താന്‍ കാണുവാനിടയായത്
പാല്‍ക്കാരന്‍ വച്ചിടത്തു തന്നെ പാലിരിക്കുന്നു. അടുക്കള വാതില്‍ അടത്ത തന്നെ കിടക്കുന്നു. സാധാരണ ഗതിയില്‍ പൂമുഖത്തിരുന്നു പത്രം വായിക്കാറുള്ള ജോര്‍ജ്ജിന്റെ ചാരു കസേര ശൂന്യമായിക്കിടക്കുന്നു.
കാര്യമെന്തെന്നറിയാന്‍ ജനാലയിലൂടെ അകത്തേയ്യ്കു നോക്കിയ ഗൗരിയമ്മ കണ്ടത് നടുക്കുന്ന കാഴ്ചയായിരുന്നു. ജോര്‍ജ്ജിനെയും റേച്ചലിനേയും പുതപ്പിച്ചു കിടക്കിയിരിക്കുന്നു. സ്വീകരണ മുറിയിലാവട്ടെ രക്തം തളം കെട്ടി കിടക്കുന്നു. ഭയപ്പെട്ടുപോയ ഗൗരിയമ്മയുടെ നിലവിളികേട്ട് അയല്‍ക്കാര്‍ ഓടിക്കൂടി വിവരമറിഞ്ഞ് താമസിയാതെ പോലീസും സംഭവ സ്ഥലക്കെത്തി വര്‍ത്തമാന പത്രങ്ങളില്‍ വാര്‍ത്ത നിറഞ്ഞു.
കരിക്കന്‍ വില്ല കൊലക്കേസ് അക്ഷരാര്‍ത്ഥത്തില്‍ കേരളത്തെ പിടിച്ചുലച്ചു! കൊലയാളിയെ കണ്ടെത്തുവാന്‍ പോലീസ് അന്വേഷണം ഊര്‍ജിതമാക്കി.
അന്വേഷണ സംഘത്തിനു സംഭവ സ്ഥലത്തുനിന്നു ലഭിച്ച ഏക സൂചന ഉണങ്ങി കട്ടപിടിച്ച രക്തത്തില്‍ കാണപ്പെട്ട പുത്തന്‍ ഷൂസിന്റെ അവ്യക്തമായ പാടുകള്‍ മാത്രമായിരുന്നു.
കൊല നടത്തിയതു പ്രഫഷനല്‍ കൊലയാളിയാണെന്ന നിഗമനത്തില്‍ എത്തിച്ചേര്‍ന്ന അന്വേഷണം സംഘം ഇരുട്ടില്‍ തപ്പുന്ന അവസരത്തിലാണ് പില്‍ക്കാലത്ത് കേരള പോലീസിന് അഭിമാനകരമായ നിരവധി നേട്ടങ്ങള്‍ സംഭവാന ചെയ്ത സിബി മാത്യൂസ് അന്വേഷണ ചുമതല ഏറ്റേടുക്കുന്നത്. സിബി മാത്യൂസിന് ഐ.പി.എസ് ലഭിച്ചതിനുശേഷം താന്‍ അന്വേഷണ ചുമതല ഏറ്റെടുത്ത അദ്യത്തെ കേസ് എന്ന പ്രത്യേകതയും കരിക്കന്‍ വില്ല കൊലക്കേസിനുണ്ട്.
കൃത്യം നിര്‍വ്വഹിച്ചത് പ്രഫഷണല്‍ കൊലയാളികളല്ലെന്നും ആഡംബരപ്രിയരായ ഏതാനും ചെറുപ്പക്കാരാകാനാണു സാദ്ധ്യത എന്നുമായിരുന്നു സംഭവ സ്ഥലം നിരീക്ഷിച്ച സിബി മാത്യൂസിന്റെ വിലയിരുത്തല്‍.
മദ്രാസിലെ മോന്‍ വരുന്നുണ്ടെന്ന് റേച്ചല്‍ തന്നോടു പറഞ്ഞ വാക്കുകള്‍ ഗൗരിയമ്മ തന്റെ സഹോദരന്‍ ഗോപാരകൃഷ്ണനോടു വെളിപ്പെടുത്തിയത് കരിക്കന്‍ വില്ല കൊലക്കേസിലെ നിര്‍ണ്ണായകമായ വഴിത്തിരിവായി മാറി.
മദ്രാസിലെ മോന്‍ എന്ന സൂചനയില്‍ പിടിച്ചു മുമ്പോട്ടു പോയ സിബി മാത്യൂസ്, ജോര്‍ജ്ജിന്റെയും റേച്ചലിന്റെയും ഒരു ഫാമിലി ട്രീ ഉണ്ടാക്കി കേസന്വേഷണം ഈ ശിഖരങ്ങളിലേക്ക് വ്യപിപ്പിച്ചപ്പോള്‍ ചെന്നെത്തിയത് മദ്രാസില്‍ പഠിക്കാന്‍ പോയ കൊട്ടയം ചമണ്ണിക്കമണ്ണില്‍ സി. ജോര്‍ജ്ജിന്റെ മകന്‍ റെനിയിലായിരുന്നു.!
തെളിവുകളുടെ കൂടിച്ചേരലിനൊടുവില്‍ അന്വേഷണം കോയമ്പത്തുര്‍, തൃശിനാപ്പിള്ളി വഴി മദ്രാസിലെത്തി. അവിടെ വച്ച് റെനി ജോര്‍ജ്ജും കൂട്ടകാരും പിടിക്കപ്പെട്ടു.
മദ്യവും മയക്കുമരുന്നും മദാരാക്ഷിയുമൊക്കെയായി ജീവിച്ച യുവാക്കള്‍ ആഡംബരത്ത് ജീവിതത്തിനായി നടത്തിയ അസൂത്രിത കൊലപാതകത്തിനിടയില്‍ റെനിയൂടെ ഇടതു കൈയ്യിലുണ്ടായ ആഴമായ മുറിവും കേസില്‍ പ്രബലമായ തെളിവായി മാറി.
ജീവപര്യന്തം തടവിന് ശിക്ഷിക്കപ്പെട്ട റെനി പൂജപ്പുര സെന്‍ട്രന്‍ ജയിലില്‍ കഴിഞ്ഞ അദ്യത്തെ ആറുവര്‍ഷങ്ങള്‍ മദ്യത്തിനും മയക്കു മരുന്നിനും അടിമയായിത്തന്നെ ജീവിച്ചു.
ഓരോ പ്രാവശ്യവും പരോളില്‍ ഇറങ്ങുന്ന തടവുകാര്‍ മയക്കു മരുന്നിനുള്ള പണം കണ്ടെത്തിയാണ് മടങ്ങി വന്നിരുന്നത് ഒടുവില്‍ റെനിയുടെ ഊഴവും എത്തി പരോളില്‍ ഇറങ്ങിയ റെനി തന്റെ ജീവിത കഥയെ ആസ്പദമാക്കി എടുത്ത മദ്രാസിലെ മോന്‍ എന്ന ചലച്ചിത്രത്തിന്റെ നിര്‍മ്മാതാവിനെ ഭീഷണിപ്പെടുത്തി സംഘടിപ്പിച്ച 60,000 രൂപായുമായാണ് ജയിലിലേയ്ക്കു മടങ്ങിയത്.!
സിനിമാ കഥകളേക്കാള്‍ അവിശ്വസനീയവും അമ്പരപ്പിക്കുന്നതുമായ റെനി ജോര്‍ജ്ജിന്റെ ജീവിത കഥ തുടരുകയാണ്. …
റെനിയുടെ കഥയില്‍ പക്ഷെ തനിക്കെന്നും വില്ലന്‍ വേഷമായിരുന്നു! ഒരിക്കല്‍ പരോളില്‍ ഇറങ്ങിയ സമയത്താണ് കഥയിലേക്ക് യഥാര്‍ത്ഥ നായകന്‍ രംഗപ്രവേശനം ചെയ്യുന്നത് അതെ! അക്ഷരത്തെറ്റുകളും വ്യാകരണ പിഴവുകളും നിറഞ്ഞ റെനി ജോര്‍ജ്ജിന്റെ ജീവിത കഥ പൊളിച്ചെഴുതുകയും കരിപുരണ്ട തന്റെ ജീവിതത്തെ നവീകരിക്കുകയും ചെയ്ത, തന്റെ ജീവിത കഥയിലെ നായകന്‍ യേശുക്രിസ്തുവാണ്.!
ഒരുത്തന്‍ ക്രിസ്തുവിലായാല്‍ അവന്‍ പുതിയ സൃഷ്ടി ആകുന്നു പഴയത് കഴിഞ്ഞുപോയി ഇതാ, അത് പുതിയതായി തീര്‍ന്നിരിക്കുന്നു (2 കൊരിന്ത്യര്‍ 5:17)
മേലുദ്ധരിച്ച തിരുവചനത്തിന്റെ ആഴവും അര്‍ത്ഥവും ഇന്നത്തെ റെനി ജോര്‍ജ്ജിനെ കാണുന്ന ആര്‍ക്കും മനസ്സിലാവും.
ജയിലില്‍ നിന്നു ക്രിസ്തു ശിഷ്യനായി പുറത്തിറങ്ങി ഇപ്പോള്‍ കര്‍ത്തൃ സേവയിലായിരിക്കുന്ന സൂപ്രിസിദ്ധ സുവിശേഷകന്‍ റെനി ജോര്‍ജ്ജമായി ബെന്‍ മീഡിയ മിഷന്‍ ചീഫ് എഡിറ്റര്‍ പാസ്റ്റര്‍ ബെന്നി വര്‍ഗ്ഗീസ് നടത്തിയ അഭിമുഖം. തുടര്‍ന്നു വായിക്കുക:
ചോ : എപ്പോഴാണ് ജയില്‍ ശിക്ഷ കഴിഞ്ഞത്?
ഉ :1995 ജൂണ്‍ 23-ാം തിയ്യതി ജയിലില്‍ നിന്ന് സ്വതന്ത്രനായി.
ചോ: ജയില്‍ മോചിതനായതിനു ശേഷമായിരുന്നാ വിവാഹം?
ഉ: അല്ല, 1992 ല്‍ ജയില്‍ ശിക്ഷ അനുഭവിക്കുന്ന സമയത്തായിരുന്നു എന്റെ വിവാഹം.
ചോ : ജയിലില്‍ കഴിയുമ്പോള്‍ എങ്ങനെയാണൊരു ജീവിത പങ്കാളിയെ കണ്ടെത്തിയത് അഥവാ അതിനെങ്ങനെയാണൊരു പെണ്‍കുട്ടി തയ്യാറായത്?
ഉ: അത് തികച്ചും ദൈവമൊരുക്കിയ അത്ഭുതകരമായ ഒരു വഴിയായിരുന്നു.
മംഗലാപുരം സ്വദേശിനിയായ ടീനയെയാണ് ദൈവമെനിക്കായി നിയോഗിച്ചിരുന്നത്. വിവാഹാലോചന വരുമ്പോള്‍ ടീന ബെഹറിനില്‍ നഴ്‌സായി ജോലി ചെയ്യുകയായിരുന്നു. ആ കാലയളവില്‍ ബെഹറിന്‍ സന്ദര്‍ശിച്ച എന്റെ പിതാവും ടീനയുമായി പരിചയപ്പെടുവാനിടയായി.
ഒരു പിതാവും മകളും എന്നതുപോലുള്ള ആത്മ ബന്ധമായിരുന്നു അവര്‍തമ്മില്‍ .ആ അടുപ്പം വച്ച് എന്റെ പിതാവ് ടീനയോട് ജയിലില്‍ കിടക്കുന്ന എന്റെ മകന്‍ റെനിയെ വിവാഹം കഴിക്കാമോ എന്ന് ചോദിക്കുകയായിരുന്നു. കേട്ടപ്പോള്‍ത്തന്നെ ടീനയ്ക് അമ്പരപ്പാണുണ്ടായത്, ജയില്‍പ്പുള്ളിയുമായുള്ള വിവാഹാലോചന ഒരു വിധത്തിലും അവള്‍ക്ക് ഉള്‍ക്കൊള്ളുവാന്‍ സാധിക്കുമായിരുന്നില്ല. എങ്കിലും വെറുതെ എന്നെക്കുറിച്ച് സഹപ്രവര്‍ത്തകരായ മലയാളി നഴ്‌സുമാരോട് അഭിപ്രായം ചോദിച്ചു. അവരെല്ലാം ഞെട്ടലോടെയാണ് പ്രതികരിച്ചത്
ചില പാസ്റ്റേഴ്‌സിനോട് ചോദിച്ചപ്പോള്‍ അവരും എന്തിനാ വെറുതെ
അറിഞ്ഞുകൊണ്ട് അബദ്ധത്തില്‍ ചാടുന്നത് എന്നരീതിയിലാണ് പ്രതികരിച്ചത്
അവരെയൊന്നും കുറ്റം പറയാനാവില്ല കാരണം അന്നത്തെ പത്ര മാദ്ധ്യമങ്ങളിലൂടെയൊക്കെ എന്നെക്കുറിച്ച് വന്നിരുന്ന വാര്‍ത്തകള്‍ വായിച്ചാല്‍ അര്‍ക്കു അങ്ങനെയെ പ്രതികരിക്കുവാന്‍ കഴിയുമായിരുന്നുള്ളു.
എല്ലാവരില്‍ നിന്നും എന്നെക്കുറിച്ച് അങ്ങേയറ്റം നെഗറ്റീവായ റിപ്പോര്‍ട്ടുകള്‍ കൂടികേട്ട് കഴിഞ്ഞപ്പോള്‍ ഇത്ര മോശപ്പെട്ടൊരു വിവാഹാലോചനയുമായി തന്നെ സമീപിച്ച എന്റെ പിതാവിനോട് ടീനിയ്ക്ക് അകല്‍ച്ചയും നീരസവുമാണ് തോന്നിയത്.
എന്നാല്‍ തികഞ്ഞ ആത്മീയ കാഴ്ചപ്പാടുള്ള ടീനയ്ക്ക് തന്റെ വ്യക്തിപരമായ പ്രര്‍ത്ഥനയുടെ സമയത്ത് എന്റെ പാന പാത്രം പങ്കുവെയ്ക്കുവാന്‍ നീ തയ്യാറാണോ ? എന്ന ശബ്ദം കേള്‍ക്കുവാന്‍ ഇടയായി.
ഞാനുമായുള്ള വിവാഹത്തോടുള്ള ബന്ധത്തിലെ ദൈവിക ഇടപെടല്‍ തിരിച്ചറിഞ്ഞ ടീന സ്വന്ത ഇഷ്ടങ്ങള്‍ മാറ്റിവച്ച് ദൈവഹിതത്തിനായി തന്നെത്തന്നെ സമര്‍പ്പിക്കുകയായിരുന്നു.
ചോ: ജയില്‍ വാസമാണോ മാനസാന്തരത്തിനു നിമിത്തമായിത്തീര്‍ന്നത്?
ഉ: ജയില്‍ വാസമാണെന്റെ മാനസാന്തരത്തിന് കാരണമായിത്തീര്‍ന്നതെന്ന് പറയുവാന്‍ കഴിയില്ല അദ്യത്തെ ആറുവര്‍ഷങ്ങള്‍ ജയിലിനുള്ളിലും ഞാന്‍ മദ്യത്തിലും മയക്കുമരുന്നിലും മുഴുകിയായിരുന്നു ജീവിച്ചത് ഞാന്‍ കിടന്നത് പൂജപ്പുര സെന്‍ട്രല്‍ ജയിലിലായിരുന്നു.
അവിടെ മയക്കുമരുന്ന് എത്തിച്ചു തരുന്ന ഗൂഢ സംഘം ഉണ്ടായിരുന്നു. അന്നവിടെ ഉണ്ടായിരുന്ന ഉദ്യോഗസ്ഥരില്‍ ചിലരും അതില്‍ സജീവമായി ഉള്‍പ്പെട്ടിരുന്നതുകൊണ്ട് കാര്യങ്ങള്‍ എളുപ്പമായിരുന്നു.
പരോളിലിറങ്ങിയപ്പോഴാകട്ടെ മദ്രാസിലെ മോന്‍ എന്ന സിനിമയുടെ നിര്‍മ്മാതവിനെ ഭീഷണിപ്പെടുത്തിയും കേസു പറഞ്ഞുമൊക്കെ 60,000 രൂപയോളം തട്ടിയെടുക്കുകയും ചെയ്തു.
ജയില്‍ വാസം എന്നെ മാനസാന്തരത്തിലേക്കല്ല കൂടുതല്‍ തകര്‍ച്ചയിലേക്കാണ് നയിച്ചത്.
ഒരു നല്ല ജീവിതം സ്വപ്നം കാണവാന്‍ പോലും ഞാന്‍
യോഗ്യനല്ലെന്ന് ഞാന്‍ സ്വയം വിലയിരുത്തി.
മാന്യമായൊരു ജീവിതത്തിലേയ്ക് എന്നെങ്കിലും മടങ്ങിവരാനാവുമെന്ന് ഞാനൊരിക്കല്‍ഫോലും ചിന്തിച്ചിരുന്നില്ല; അഥവാ ഞാന്‍ മാന്യനായി ജാവിച്ചാലും അരും എന്നെ അംഗീകരിക്കില്ല പിന്നെ ഞാനെന്തിന് വെറുതെ സമയം കളയക്കണം ഇതായിരുന്നു എന്റെ മനോഭാവം.
ചോ: ഒരു ക്രിമിനലായിത്തന്നെ തുടരുവാനായിരുന്നോ തീരുമാനം?
ഉ: ഞാന്‍ പറഞ്ഞില്ലെ, നന്നായി ജീവിച്ചാലും ആരും അത് മനസ്സാലക്കണമെന്നില്ല പിന്നെന്തിന് നന്നായി ജീവിക്കണം എന്ന തായിരുന്നു എന്റെ കാഴ്ചപ്പാട്
ഏതു കുറ്റകൃത്യം ചെയ്തീട്ടാണെങ്കിലും പണമുണ്ടാക്കണമെന്നും ജീവിതം ആവോളം അസ്വദിക്കണമെന്നുമുള്ള മോഹം ജയിലിലും എന്നെ വിട്ടുമാറിയിരുന്നില്ല.
പെട്ടന്ന് കൂടുതല്‍ പണമുണ്ടാക്കുവാനായി ചെറിയനാട് സഹകരണ ബാങ്ക് കൊള്ളയടിക്കുവാന്‍ വളരെ അസൂത്രിതമായ പദ്ധതി തയ്യാറാക്കിക്കൊണ്ടായിരുന്നു ഞാന്‍ പരോളിലിറങ്ങിയത്. കൈകൊട്ടി പാട്ടുപാടി അരാധിച്ചുകൊണ്ടിരുന്ന ഏകദേശം അന്‍ പതോ അറുപതോ വരുന്ന കാഴ്ചയില്‍ തികച്ചും സാധാരണക്കാരായ വിശ്വാസികളുടെ ഏറ്റവും പിന്‍ നിരയില്‍ ഞാനിരുന്നു.
അത് പാസ്റ്റര്‍ കെ.സി. ജോണ്‍ ശുശ്രൂഷിക്കുന്ന നെടുമ്പ്രത്തുള്ള സഭയായിരുന്നു. അന്നെന്നെ കൂട്ടിക്കൊണ്ടു പോയ യുവാവ് ഇന്ന് അമേരിക്കയില്‍ ശുശ്രൂഷിക്കുന്ന പാസ്റ്റര്‍ റോയി വര്‍ഗ്ഗീസായിരുന്നു.
ചോ: എന്താണ് അന്ന് ആ സഭാഹാളില്‍ സംഭവിച്ചത്?
ഉ: പാട്ടുകള്‍ പാടിയുള്ള ആരാധനയ്ക്കും പ്രാര്‍ത്ഥനയ്ക്കുമൊടുവില്‍ പാസ്റ്റര്‍ കെ. സി. ജോണ്‍ ശുശ്രൂഷയ്കായി എഴുന്നേറ്റു തുടര്‍ന്ന് അദ്ദേഹം എല്ലാവരോടമായി ചോദിച്ചു: നിങ്ങളില്‍ എത്രപേര്‍ കരിക്കന്‍ വില്ല കൊലക്കേസിലെ പ്രതി റെനി ജോര്‍ജ്ജിനു വേണ്ടി പ്രാര്‍ത്ഥിക്കാറുണ്ട്.? അവിടെ കൂടിയിരുന്ന മുഴുവനാളുകള കരമുയര്‍ത്തി കാണിച്ചു.
നിങ്ങളില്‍ എത്രപേര്‍ വിശ്വസിക്കുന്നു ഒരു ദിവസം റെനി ജോര്‍ജ്ജും ഇവിടെ വരുമെന്ന്? അപ്പോഴും അവിടെ കൂടിയിരുന്ന എല്ലാവരും വിശ്വസിക്കുന്നു എന്ന അര്‍ത്ഥത്തില്‍ കരമുയര്‍ത്തി. ഇതെന്നെ എത്രമാത്രം ആഴത്തില്‍ സ്പര്‍ശിച്ചു എന്ന് വാക്കുകള്‍കൊണ്ട് വിവരിക്കുവാന്‍ എനിക്കറിഞ്ഞുകൂട. ആ സമയത്ത് അക്ഷരാര്‍ത്ഥത്തില്‍ ഞാന്‍ ഉള്ളില്‍ തകര്‍ന്നു.
റെനിക്കെന്തെങ്കിലും പറയാനുണ്ടെങ്കില്‍ പറയാമെന്ന് പാസ്റ്റര്‍ കെ.സി ജോണ്‍ പറഞ്ഞപ്പോള്‍ രണ്ടുവാക്കില്‍ നന്ദി പറയുവാന്‍ എഴുന്നേറ്റു നിന്നെങ്കിലും വാക്കുകള്‍ പുറത്തേയ്ക് വന്നില്ല.
എന്റെ കണ്ണുകള്‍ നിറഞ്ഞൊഴുകിക്കൊണ്ടേയിരുന്നു. വലിയ ദൈവ സാന്നിദ്ധ്യം അനുഭവിക്കുകയായിരുന്നു ഞാനാസമയത്ത് എന്റെ തകര്‍ന്ന ഹൃദയത്തില്‍ പരിശുദ്ധാത്മാവ് തന്റെ പ്രവൃത്തി ചെയ്യുകയായിരുന്നപ്പോള്‍.
അതായിരുന്നു എന്റെ ജീവിതത്തിലെ വഴിത്തിരിവിന്റെ ദിവസം ഇന്നു കാണുന്ന ഈ സകല മാറ്റങ്ങളുടെയും തുടക്കം അവിടെ വച്ചയിരുന്നു.
ചോ: ആ പരോള്‍ കാലയളവ് എങ്ങനെയാണ് ചിലവഴിച്ചത്?
ഉ: ജീവിതം ക്രിസ്തുവിനായി സമര്‍പ്പിച്ച അഥവാ ദൈവത്താല്‍ അഴമായി സ്പര്‍ശിക്കപ്പെട്ട ആ ദിവസത്തിനുശേഷം എനിക്ക് വീട്ടിലിരിക്കുവാനൊ സുവിശേഷവുമായി ബെന്ധപ്പെട്ട കാര്യങ്ങളല്ലാതെ മറ്റെന്തെങ്കിലും ചെയ്യുവാനൊ അല്പം പോലും താല്‍പ്പര്യം തോന്നിയില്ല. പാസ്റ്റര്‍ കെ.സി. ജോണിനെ കാണണമെന്നും അദ്ദേഹത്തോടും ദൈവജനത്തോടുമൊപ്പം കൂട്ടായ്മ ആചരിക്കണമെന്നും മാത്രമായിരുന്നു എപ്പോഴും എന്റെ ഹൃദയത്തിലെ താല്‍പ്പര്യം. പാസ്റ്റര്‍ കെ.സി ജോണ്‍ പോകുന്നിടത്തോക്കെ ഞാനും കൂടെ പോകുമായിരുന്നു. തന്നോടൊപ്പമുള്ള യാത്രയില്‍ നിരവധി വേദികളില്‍ സാക്ഷ്യം പറയുവാനുള്ള അവസരം ലഭിച്ചു. കൂടാതെ ന്യൂ ഇന്ത്യ ദൈവ സഭയുടെ സ്ഥാപകന്‍ പാസ്റ്റര്‍ വി. എ. തമ്പിയും എന്നെ കൂടെ കൊണ്ടു നടന്ന് വിവിധ വേദികളില്‍ സാക്ഷ്യം പറയുവാനുള്ള അവസരമൊരുക്കി. എന്റെ ആത്മീയജീവിതത്തിന്റെ പ്രാരംഭ നാളുകളില്‍ ലഭിച്ച ആ കൂട്ടായ്മകള്‍ എന്റെ ക്രിസ്തീയ ജീവിതത്തിന്റെ അടിത്തറ ഉറപ്പിക്കുന്നവയായിരുന്നു.
ചോ: അന്ന് ആ പരോള്‍ കാലത്ത് യേശുവിനെ രക്ഷിതാവായി സ്വീകരിച്ചില്ലായിരുന്നുവെങ്കില്‍ പ്ലാന്‍ ചെയ്തതുപോലെ ബാങ്ക് കവര്‍ച്ച ചെയ്യുമായിരുന്നോ?
ഉ: തീര്‍ച്ചയായും! അതിന് പ്രധാനമായും രണ്ട് കാരണങ്ങളാണുള്ളത് ഒന്നാമത്തായി അന്നൊക്കെ ഞാനൊരു കാര്യം തീരുമാനിച്ചാല്‍ അത് നടത്തിയിരിക്കും. അത്രയ്ക്ക് വെല്‍പ്ലാന്‍ഡ് ആയിട്ടായിരുന്നു എന്റെ നീക്കങ്ങള്‍. രണ്ടാമാതായി അന്നെന്റെ ഉള്ളില്‍ പിശാചല്ലേ? എന്തധര്‍മ്മവും പിശാചെന്നെക്കൊണ്ട് ചെയ്യിക്കുമായിരുന്നു.
അവിശ്വസനീയം എന്നു തോന്നിക്കുന്ന ഒരു സംഭവമുണ്ടായതു പറയാം എന്റെ ആ പരോള്‍ തീരും മുമ്പ് ഒരു രാത്രി ആരോ ഞാന്‍ ലക്ഷ്യം വച്ചിരുന്ന ചെറിയനാട് സഹകരണ ബാങ്ക് കുത്തിത്തുറന്ന് അതിന്റെ സേഫ് ഡൈനാമിറ്റ് വച്ച് തകര്‍ക്കുകയും അമ്പതു ലക്ഷം രൂപയുടെ സ്വര്‍ണ്ണം മോഷ്ടിക്കുകയും ചെയ്തു! മോഷ്ടാവിനെ ഇന്നുവരെ പിടിക്കുവാന്‍ പോലീസിനു കഴിഞ്ഞിട്ടില്ല!! ഈ സംഭവത്തെക്കുറിച്ച് ഒരിക്കല്‍ സിബി മാത്യൂസ് സാറിനോടു ചോദിച്ചപ്പോള്‍ അദ്ദേഹം പോലും പറഞ്ഞത് ‘മിസ്റ്ററി’ എന്നാണ്.
പിശാചിന്റെ കൈയ്യിലായിരുന്ന ഞാന്‍ ക്രിസ്തുവിന്റെ വഴിയെ പോയപ്പോള്‍ പിശാച് അവന്റെ കയ്യിലുണ്ടായിരുന്ന അരെയൊകൊണ്ട് അവന്റെ പദ്ധതി ഭംഗിയായി ചെയ്യിച്ചു എന്നാണ് ഞാന്‍ മനസ്സിലാക്കുന്നത്.
ചോ: ചെറിയനാട് സംഭവത്തില്‍ പോലീസ് സംശയിച്ചില്ലേ?
ഉ: ഞാന്‍ പരോളില്‍ ഇറങ്ങിയ സമയത്താണ് ബാങ്ക് കവര്‍ച്ച ചെയ്യപ്പെടുന്നതെങ്കിലും പോലീസ് എന്നെ വിളിപ്പിക്കുകയോ ചോദ്യം ചെയ്യുകയൊ ഒന്നുമുണ്ടായില്ല. അവരന്വേഷിച്ചപ്പോള്‍ ഞാന്‍ മുഴുവന്‍ സമയവും പാസ്റ്റര്‍ കെ. സി. ജോണിനോടൊപ്പമാണെന്നും സുവിശേഷത്തിന്റെ വഴിയിലാണെന്നും അവര്‍ക്ക് ബോദ്ധ്യപ്പെട്ടു.
ചോ: പിന്നെ എപ്പോഴായിരുന്നു ജീവിതത്തില്‍ ഇന്നു കാണുന്ന ഈ വലിയ മാറ്റത്തിന്റെ തുടക്കം?
ഉ: 1987 ല്‍ പരോളില്‍ ഇറങ്ങിയ സമയത്ത് ബാങ്ക് കൊള്ളയടിക്കുക എന്ന ഉറച്ച തീരുമാനമായി സേഫ് തകര്‍ക്കുവാനുള്ള ഗ്യാസ് കട്ടറും മാറ്റ് ഉപകരണങ്ങളും തയ്യാറാക്കിയിരിക്കുമ്പോള്‍ താടിവച്ച ഒരു ചെറുപ്പക്കാരന്‍ എന്നെ തേടിയെത്തി തന്നോടൊപ്പം ഒരും സ്ഥലം വരെ വരണമെന്ന് ആവശ്യപ്പെട്ടു.
ഞാനാരാണെന്ന് ഒരു മുഖവുരയും കൂടാതെ അന്നെല്ലാവര്‍ക്കും അറിയാവുന്നതുകൊണ്ട് ഏതോ കവര്‍ച്ചയില്‍ പങ്കാളിയാവാന്‍ കൂട്ടിക്കൊണ്ടു പോവുകയാണെന്നും മാത്രമെ ഞാന്‍ കുരുതിയുള്ള പക്ഷെ അദ്ദേഹം എന്നെ കൊണ്ടുപോയത് ഒരു പെന്തെക്കോസ്തു കൂടിവരവിലേയ്ക്കായിരുന്നു. മോഷണത്തില്‍ പങ്കാളിയാകുവാനല്ല കൂട്ടിക്കൊണ്ടുവന്നതെന്ന് മനസ്സിലായപ്പോള്‍ വിളിച്ചുകൊണ്ടു വന്നയാളിനോട് മനസ്സില്‍ വല്ലാത്ത നീരസം തോന്നി.
ചോ: ജയില്‍ മോചനം മുതല്‍ ഇതു വരെയുള്ള കാര്യങ്ങള്‍ ചുരുക്കിപ്പറയാമോ?
ഉ: 1995 ജ്ജൂണ്‍ 23 ന് ഞാന്‍ ജയിലില്‍ നിന്നു പുറത്തു വന്നു.
1992 ല്‍ ജയില്‍ വാസകാലത്തു തന്നെ എന്റെ വിവാഹം കഴിഞ്ഞിരുന്നു. വിവാഹസമയത്ത് ടീന ബഹറിനില്‍ നഴ്‌സായിരുന്നു. തൊട്ടടുത്ത വര്‍ഷം അവള്‍ ജോലി രാജി വച്ച് സൂവിശേഷ വേല ആരംഭിച്ചു 1994 ല്‍ അവള്‍ ബാംഗ്ലൂരില്‍ എത്തുകയും പ്രവര്‍ത്തനം ആരംഭിക്കുകയും ചെയ്തു. 95 ല്‍ ജയില്‍ മോചിതനായ ഞാന്‍ നേരെ ബാഗ്ലൂരില്‍ വന്ന് ടീന യോടു ചേര്‍ന്ന് പ്രവര്‍ത്തനം ആരംഭിച്ചു.അങ്ങനെയാണ് പ്രിസണ്‍ ഫെല്ലോഷിപ്പിന്റെ ഒരു ചാപ്റ്റര്‍ ബാംഗ്ലൂരില്‍ തുടങ്ങുന്നത്.
96 ല്‍ കേവലം പതിനഞ്ച് കുഞ്ഞുങ്ങളുമായി കൃഷ്ണരാജപുരത്ത് വാടക കെട്ടിടത്തില്‍ ആരംഭിച്ച റീ ഹാബിലിറ്റേഷന്‍ സെന്റര്‍ 2000 ആയപ്പോഴേയ്ക്കും 50 കുഞ്ഞുങ്ങളുമായി വളരുവാന്‍ ദൈവം സഹായിച്ചു.
ഫുള്‍ഗോസ്പല്‍ ബിസിനസ്സ്‌മെന്‍ ഫെല്ലോഷിപ്പിന്റെ സ്ഥാപകനായ ഡിമോസ് ഷെക്കറിയാന്റെ ഭാര്യ റോസ് ഷെക്കറിയാന്‍ കൊടുത്ത ഒന്നേകാല്‍ കോടി രൂപകൊണ്ട് വാങ്ങിയ സ്ഥലത്താണ് 2000 മുതല്‍ പ്രവര്‍ത്തിക്കുന്നത്. ഇപ്പോള്‍ ഇവിടെയുള്ള കുഞ്ഞുങ്ങളുടെ എണ്ണം നൂറ്റി ഇരുപതോളമായി. സന്ദര്‍ഭവശാല്‍ ഒരു കാര്യം സൂചിപ്പിക്കട്ടെ എന്നെകുറിച്ച് കേള്‍ക്കുകയും അങ്ങനെ എനിക്കും ഞാന്‍ ചെയ്യുന്ന ശുശ്രൂഷകള്‍ക്കും ഒരു സഹായം എന്ന നിലയ്ക്കാണ് റോസ് ഷെക്കറിയാന്‍ ഒന്നേകാല്‍ കോടി രൂപ നല്‍കിയതും സ്ഥലം വാങ്ങിയതുമെല്ലാം എന്നാല്‍ അന്ന് ഒന്നേകാല്‍ കോടിക്ക് വാങ്ങിയ സ്ഥലത്തിന് ഇപ്പോള്‍ മുപ്പത് കോടി രൂപയെങ്കിലും ലഭിക്കുമെന്നു മനസ്സിലാക്കിയ കാമ്പസ് ക്രൂസേഡ് സ്ഥലം എന്നില്‍ നിന്ന് തിരിച്ചു ചോദിച്ചിരിക്കുകയാണ്, എറെ താമസിയാതെ ഞനുമെന്റെ കുടുംബവും 120 കുഞ്ഞുങ്ങളുമായി ഇവിടെ നിന്നിറങ്ങിക്കൊടുക്കണം. മനസ്സിനു വലിയ വേദനയുണ്ടാക്കുന്ന കാര്യമാണിത് എങ്കിലും താങ്ങുവാന്‍ കര്‍ത്താവുള്ളതുകൊണ്ട് തളര്‍ന്നു പോകുന്നില്ല.
ചോ: ജീവിതത്തെ എങ്ങനെ നോക്കിക്കാണുന്നു?
ഉ: ദൈവത്തോടുള്ള അളവറ്റ നന്ദിയോടെയാണ് ഞാനെന്റ ജീവിതത്തിലേയ്ക്ക് നോക്കുന്നത്.
ഏറ്റവും നല്ല പ്രായത്തില്‍ ഒരു കൊലപാതകിയായിത്തീര്‍ന്ന വ്യക്തിയാണ് ഞാന്‍.
ഒരു കൊലപാതകന്‍ ജയിലില്‍ നിന്ന് മടങ്ങി വരുമ്പോള്‍ സംഭവിക്കുവാന്‍ സാദ്ധ്യതയുള്ള മൂന്ന് പ്രധാന കാര്യങ്ങള്‍: ഒന്ന് അവന്‍ കൊല്ലപ്പെടാം, അല്ലെങ്കില്‍ കുറ്റബോധം നിമിത്തം അത്മഹത്യ ചെയ്യാം ഇനിയതുമല്ലെങ്കില്‍ ഭ്രാന്തുപിടിക്കാം ഇവയിലെന്തെങ്കിലുമൊന്നു സംഭവിക്കാമായിരുന്നു. എന്നെ കര്‍ത്താവ് രക്ഷിച്ചതുകൊണ്ടു മാത്രമാണ് ഞാനിന്ന് സുബോധത്തോടെ ജീവിച്ചിരിക്കുന്നത്.
മൂന്ന് പ്രാവശ്യം പോലീസിന്റെ അതിക്രൂരമായ മര്‍ദ്ദനത്തിനിടയായിട്ടുണ്ട്, ആ മര്‍ദ്ദനത്തിന്റെ കാഠിന്യം വച്ചു നോക്കുമ്പോള്‍ എവിടെയെങ്കിലും ഒരു കട്ടിലില്‍ ക്ഷയരോഗിയായി കിടക്കേണ്ടതാണ് ഞാന്‍, എന്നാല്‍ ശരീരത്തിനേറ്റ ക്ഷതങ്ങളില്‍ നിന്നും മനസ്സിനേറ്റ മുറിവുകളില്‍ നിന്നും ദൈവമെന്നെ പൂര്‍ണ്ണമായും സൗഖ്യമാക്കി.
1987 മുതല്‍ 1995 വരെ ജയിലില്‍ കഴിഞ്ഞു, എന്റെ സ്വപ്നങ്ങളൂടെ ശവപ്പറമ്പായിത്തീരാമായിരുന്നു ആ ജയിലറ എന്നാല്‍ യോസഫിന്റെ ദൈവം കാരാഗൃഹത്തില്‍ നിന്നുയര്‍ത്തി മാനിച്ചു. ഇന്നും മാനിച്ചുകൊണ്ടിരിക്കുന്നു.
കുറച്ച് മുമ്പ് ഡോക്ടറേറ്റ് തരാന്‍ ചിലരെന്നെ ബന്ധപ്പെട്ടിരുന്നു, കര്‍ത്താവിനെ സേവിക്കാന്‍ എനിക്കെന്തിനാണങ്ങനെയൊരു ഡോക്ടറേറ്റ്? ക്രൂശിലല്ലാതെ മറ്റൊന്നിലും പ്രശംസിക്കുവാന്‍ ആഗ്രഹിക്കാത്തതുകൊണ്ട് ഞാനതു സ്വീകരിക്കുവാന്‍ തയ്യാറായില്ല.
നാലു പ്രവാശ്യം അമേരിക്കയിലും രണ്ടു പ്രാവശ്യം ആസ്‌ട്രേലിയയിലും പിന്നെ സൗത്ത് ആഫ്രിക്ക, ബള്‍ഗേറിയ, നൈജീരിയ, ബഹറിന്‍, കുവൈറ്റ് തുടങ്ങിയ രാജ്യങ്ങള്‍ സന്ദര്‍ശിക്കുവാന്‍ അവസരം ലഭിച്ചു. ഇന്ത്യയിലെ വിശിഷ്യാ കര്‍ണ്ണാടകയിലെ ജയിലൂകളില്‍ ഓടി നടന്നു പ്രവര്‍ത്തിക്കണമെന്നാഗ്രഹിക്കുന്നു. ജീവിതത്തിലെനിക്കു പരാതികളില്ല, ദൈവം തന്ന എല്ലാ നല്ല ദാനങ്ങളിലും ഞാന്‍ സംതൃപ്തനാണ്.
ചോ: ഇപ്പോഴുള്ള സ്ഥലവും സൗകര്യങ്ങളുമൊക്കെ മടക്കി നല്‍കണമല്ലൊ അതോര്‍ക്കുമ്പോള്‍ അല്പം പോലും ആശങ്കയില്ലേ?
ഉ: 2018 വരെ ഇപ്പോഴുള്ള സ്ഥലത്ത് തുടരുവാന്‍ അനുവാദമുണ്ട്
ഇപ്പോഴത്തെ സ്ഥിതിക്ക് ഈ സ്ഥാപനം നടത്തിക്കൊണ്ടു പോകുവാന്‍ ഒരു മാസം കുറഞ്ഞത് മൂന്നു ലക്ഷം രൂപ ആവശ്യമുണ്ട്. ഒരു ന്യൂസ് ലെറ്റര്‍ പോലും ഇല്ലാതെ പ്രാര്‍ത്ഥനകൊണ്ടു മാത്രമാണ് സകലവും മുമ്പോട്ടു കൊണ്ടു പോകുന്നത്.
ഇപ്പോഴുള്ള സ്ഥലം തിരിച്ചേല്‍പ്പിക്കുമ്പോള്‍ ഏക്കറു കണക്കിനു സ്ഥലം വാങ്ങാന്‍ എന്നെ സഹായിക്കുവാന്‍ പ്രാപ്തിയുള്ള സുഹൃത്തുക്കള്‍ എനിക്കുണ്ട്. എന്നാല്‍ അബ്രാഹം സോദോം രാജാവിനോടു പറഞ്ഞതുപോലെ : ഞാന്‍ അബ്രാമിനെ സമ്പന്നനാക്കിയെന്നു നീ പറയാതിരിപ്പാന്‍ ഞാന്‍ ഒരു ചരടാകട്ടെ ചെരിപ്പുവാറാകട്ടെ നിനക്കുള്ളതില്‍ യാതൊന്നു മാകട്ടെ എടുക്കയില്ല എന്നു ഞാന്‍ സ്വര്‍ഗ്ഗത്തിനും ഭൂമിക്കും നാഥനായി അത്യുന്ന തദൈവമായ യഹോവയിലേക്കു കൈ ഉയര്‍ത്തി സത്യം ചെയ്യുന്നു എന്നു പറയാനാണെ നിക്കിഷ്ടം. അപ്പോള്‍ത്തന്നെ പല പ്രസ്ഥാനങ്ങള്‍ക്കും ഇരുന്നൂറ് ഏക്കറൊക്കെ വരെ സ്ഥലമുണ്ട്, ഞാന്‍ പറഞ്ഞതിന്റെയര്‍ത്ഥം മൂന്നേക്കറൊന്നും ദൈവത്തിന് വലിയ കാര്യമല്ല, ദൈവത്തിനൊന്നും അസാദ്ധ്യമല്ല.
ഈ സ്ഥാപനത്തിന് ഗില്‍ഗാല്‍ എന്നാണ് പേരിട്ടിരിക്കുന്നത്, അന്നേ അറിയാമായിരുന്നു ഒരു ദിവസം ഇറങ്ങിപ്പോകേണ്ടി വരുമെന്ന്. ദൈവം അനുവദിക്കുന്ന മാര്‍ഗ്ഗ തടസ്സങ്ങള്‍ ദൈവിക പദ്ധതികള്‍ക്ക് വേണ്ടിയുള്ള മുഖാന്തിരങ്ങളാണ്.
വഴികളില്‍ വളവുകളുണ്ടാവുന്നത് സ്വാഭാവികം പക്ഷെ അവയൊന്നും വഴികളുടെ അവസാനമല്ലല്ലൊ?
ചുരുക്കിപ്പറഞ്ഞാല്‍ ഭാവിയെക്കുറിച്ച് ആശങ്കകളില്ല, കര്‍ത്താവില്‍ ആശ്രയിക്കുകമാത്രം ചെയ്യുന്നു.
GOD’S PRESENCE IS THE ONLY PRESENCE THAT NEVER LEAVES : Mrs.Mary Mathews
Mrs. Mary Mathews, The Co-founder of the Native Missionary Movement and its associate ministries,
ദക്ഷിണ രാജസ്ഥാനിലെ ഉദയപ്പൂരില്‍ നിന്ന് 120 കിലോമീറ്റര്‍ അകലെയായി ഏകദേശം 825 കിലോമീറ്റര്‍ നീളത്തില്‍ കിടക്കുന്ന അരാവലി
മദ്രാസിലെ മോന്‍: തടവറയില്‍ നിന്നു സ്വതന്ത്രനായ ക്രിസ്തുവിന്റെ അടിമ
മധ്യനിരോധനം :16 വർഷത്തിനുശേഷം ദമ്പതികൾ ഒന്നിച്ചു
GOD’S PRESENCE IS THE ONLY PRESENCE THAT NEVER LEAVES : Mrs.Mary Mathews
Find us on Facebook
Ben Media Mission Copyright © 2016.
Developed by Inlux Intelligence 9447709005.